മംഗലം മാണിക്യമംഗലം കായലില് പുഞ്ചക്കൃഷി വെള്ളത്തില് മടകുത്താന് നടപടിയില്ല കുട്ടനാട്: മൂന്നരമാസം മുമ്ബ് വീണ മട കുത്താത്തതിനാല് കാവാലം കൃഷിഭവന് കീഴിലെ മംഗലം മാണിക്യമംഗലം കായലിലെ പുഞ്ചക്കൃഷി ഇക്കുറിയും പ്രതിസന്ധിയില്. കൃഷി വകുപ്പിന്റെ കലണ്ടര് പ്രകാരം നവംബര് 2ന് മുമ്ബ് വിതച്ച് മാര്ച്ച് ആദ്യവാരം വിളവെടുപ്പ് പൂര്ത്തീകരിക്കണമെന്നാണ് കര്ഷകര്ക്ക് നല്കിയിട്ടുള്ള നിര്ദ്ദേശം. എന്നാല് മടകുത്തി വെള്ളം വറ്റിക്കുന്ന ജോലികള് നടക്കാത്തതിനാല് കൃഷിയിറക്കാന് കഴിയാതെ പാടം തരിശിടേണ്ടിവരുമെന്ന അവസ്ഥയിലാണ് കര്ഷകര്. ഇങ്ങനെ സംഭവിച്ചാല് ഇക്കുറി കുട്ടനാട്ടില് നിന്നുള്ള നെല്ല് ഉത്പാദനത്തില് 3,000 ടണ്ണിന്റെ കുറവ് വരും. ഇതിന് പുറമെ നൂറ് കണക്കിന് കര്ഷകത്തൊഴിലാളികള്ക്ക് ജോലിയും നഷ്ടപ്പെടും. തണ്ണീര്മുക്കം ബണ്ടിന്റെ ഷട്ടര് തുറന്നതിനെ തുടര്ന്ന് പാടത്തിന്റെ പടിഞ്ഞാറേ ബണ്ടിന്റെ മുലയില് കഴിഞ്ഞ മേയ് 15നാണ് മടവീണത്. ബണ്ട് നിര്മ്മിച്ച് കൃഷിയിറക്കാന് കര്ഷകര് ഓടിനടക്കുമ്ബോഴും അധികൃതര് കണ്ണടച്ചിരിപ്പാണ്. ടെണ്ടര് നടപടികള് വൈകുന്നു കുട്ടനാട് എം.എല്.എ തോമസ്.കെ. തോമസിന്റെ കത്തുള്പ്പെടെ പാടശേഖര സമിതിയുടെ നേതൃത്വത്തില് ജില്ലാ കളക്ടര്ക്ക് കഴിഞ്ഞ ജൂണ് 6ന് നിവേദനം നല്കിയെങ്കിലും ഫണ്ടില്ലെന്ന മറുപടിയാണ് ലഭിച്ചത്. പിന്നീട് ഇറിഗേഷന് വകുപ്പ് എന്ജിനിയര്ക്ക് നിവേദനം നല്കി. ഇതിന്റെ അടിസ്ഥാനത്തില് നാല്പ്പത്തൊമ്ബത് ലക്ഷം രൂപയുടെ എസ്റ്റിമേറ്റ് തയ്യാറാക്കി കുട്ടനാട് പാക്കേജ് ചീഫ് എന്ജിനിയര്ക്ക് സമര്പ്പിച്ചു. ഇതിന് എ.എസ് അഡ്മിനിസ്ട്രേഷന് സാങ്ഷന് ലഭിച്ചെങ്കിലും എഫ്.എസ് ഫൈനാന്ഷ്യല് സാങ്ഷന് ലഭിക്കാത്തതാണ് ടെണ്ടര് നടപടികള് വൈകിപ്പിക്കുന്നത്. 2020 നവംബര് 18ന് വീണ മട കുത്തിയ ഇനത്തില് 7.92 ലക്ഷം രൂപം കൃഷി വകുപ്പില് നിന്ന് ലഭിക്കാനുണ്ട്. ഇക്കാര്യത്തില് ഇതുവരെ തീരുമാനമെടുത്തിട്ടില്ല. കര്ഷകര്